section_heading: Povijest
paragraph_text: 1974. godine, nakon niza uspješnih nastupa, Matz mjesto voditelja zbora prepušta tada studentu medicine, a kasnije kardiologu, Miji Bergovcu. Šireći repertoar hrvatskim i svjetskim klasicima zborske glazbe, umjetničkim obradama narodnih pjesama, a posebno djelima liječnika skladatelja, Bergovec je zbor uspješno vodio čak 24 godine. 1984. na mjestu predsjednika zbora i sekcije Josipa Zergollerna zamjenjuje psihijatar Milan Ferković. U vrijeme Domovinskog rata zbor održava niz nastupa za pomoć ranjenicima te djeci poginulih i nestalih. Od 2008. godine do danas zborom ravna Leonard Bergovec. U repertoar su posljednjih godina uvrštene i skladbe zabavnog karaktera (evergreeni) domaćih i stranih autora, kao i crnačke duhovne pjesme.